Þýska beitiskipið Blücher

Þýska beitiskipið Blücher var annað af fimm Admiral Hipper beitiskipum þýska sjóhersins sem var byggt eftir risu Nasistaflokksins til valda í Þýskalandi á fjórða áratug 20. aldarinnar. Það var nefnt eftir prússneska herforingjanum Gebhard Leberecht von Blücher, sem hlaut frægð fyrir sigra sína á Napóleon Bónaparte í orrustunni við Leipzig og orrustunni við Waterloo.

Saga
Bygging skipsins hófst árið 1935 og var því hleypt af stokkunum árið 1937. Það var formlega tekið í notkun 20. september 1939. Rúmlega hálfu ári seinna tók það þátt í innrás Þjóðverja í Noreg og var það flaggskip innrásarflotans.

Aðfararnótt 9. apríl 1940 leiddi það innrásarflotann inn Oslóarfjörð til að hertaka Osló, höfuðborg Noregs. Þegar Blücher sigldi inn fjörðinn varð það fyrir tveimur fallbyssuskotum frá Oscarsborgarvirkinu við Drøbak sund, sem kveiktu elda um borð í skipinu. Stuttu seinna varð það fyrir tveimur tundurskeytum sem ullu meiriháttar skemmdum með þeim afleiðingum að skipið missti vélarafl. Eftir að eldurinn um borð náði að breiðast út í skotfærageymslur, urðu miklar sprengingar um borð og að lokum hvolfdi skipið og sakk með miklu manntjóni.

Missir skipsins og þær skemmdir sem beitiðskipið Lützow varð fyrir frá varnarvirkjum Norðmanna urðu til þess að Lützow og restin af innrásarflotanum sneru við og settu innrásarliðið á land utar í firðinum, en það er talið hafa gefið konungsfjölskyldunni og ríkisstjórninni tíma til að flýja Osló.

Flakið liggur á botni Oslóarfjarðar og var árið 2016 skilgreint sem stríðsminjar til að vernda það fyrir ágangi. Nokkrir gripir hafa verið teknir upp úr flakinu, þar á meðal önnur af Arado Ar 196 flugvélum sem voru um borð.

Á hvíta tjaldinu
Orrustunni við Drøbak sund og örlögum Blücher eru gerð skil í norsku stríðsmyndinni Kongens ne frá 2016.

Tilvísanir

Heimildir













Frekari lesning


Flokkur:Byggt 1937
Flokkur:Herskip í seinni heimsstyrjöldinni
Flokkur:Þýsk beitiskip